Γεγονότα Απριλίου 2025

Παρατίθενται παρακάτω σημαντικά **γεγονότα** απ' όλο τον κόσμο που συνέβησαν το μήνα Απρίλιο του 2025, συνοδευόμενα από τις πηγές μέσω των οποίων μεταδόθηκαν.

## 1 Απριλίου
**Πόλεμος και επιθέσεις**
*Πόλεμος στη Γάζα
**Η UNICEF αναφέρει ότι πάνω από 332 παιδιά έχουν σκοτωθεί και 609 έχουν τραυματιστεί από τη νέα επίθεση των Ισραηλινών στρατιωτικών δυνάμεων στη Λωρίδα της Γάζας από την επανάληψη του πολέμου μετά την κατάρρευση της εκεχειρίας.(BBC News) (UNICEF)

**Πολιτική και εκλογές**
* Ο Αμερικανός γερουσιαστής  Κόρι Μπούκερ εκφωνεί τη μεγαλύτερη σε διάρκεια ομιλία στην ιστορία της Γερουσίας των ΗΠΑ, καταρρίπτοντας το προηγούμενο ρεκόρ που είχε σημειώσει ο Στρομ Θέρμοντ το 1957. (AP News)

**Επιστήμη και τεχνολογία**
*Η SpaceX εκτοξεύει με επιτυχία τέσσερις ανθρώπους σε τροχιά πάνω από τους πόλους της Γης για πρώτη φορά για την αποστολή Fram2. Το ταξίδι θα διαρκέσει τρεις έως πέντε ημέρες.(''The New York Times'')

## 2 Απριλίου
**Πόλεμος και επιθέσεις**
*Εμφύλιος πόλεμος στη Μιανμάρ
**Η κυβερνητική χούντα στη Μιανμάρ κηρύσσει προσωρινή εκεχειρία με την εξόριστη Κυβέρνηση Εθνικής Ενότητας της Μιανμάρ και τους συμμαχικές ένοπλες ομάδες προκειμένου να διευκολυνθεί το έργο της ανθρωπιστικής βοήθειας μετά τον πολύνεκρο σεισμό που έπληξε την περιοχή. Η κατάπαυση του πυρός αναμένεται να ισχύσει έως τις 22 Απριλίου. (DW)
*Πόλεμος στη Γάζα
**Ο πρωθυπουργός του Ισραήλ Μπενιαμίν Νετανιάχου ανακοινώνει ότι οι στρατιωτικές δυνάμεις της χώρας θα καταλάβουν μεγάλες εκτάσεις γης στη Λωρίδα της Γάζας και θα δημιουργήσουν μια νέα ζώνη κατοχής με την ονομασία διάδρομος Μοράγκ, που ενδεχομένως θα εκτείνεται από τη Ράφα έως τη Χαν Γιουνίς. (AP)

**Τέχνες και πολιτισμός**
*Αρχαιολόγοι του Μουσείου της Βιέννης ανακοινώνουν την ανακάλυψη ενός ομαδικού τάφου στην περιοχή Σίμερινγκ στη Βιέννη της Αυστρίας, περίπου 150 αρχαίων ρωμαίων στρατιωτών του 1ου αιώνα, οι οποίοι πιθανότατα έχασαν τη ζωή τους σε μια μάχη. (DW) (''Caledonian Record'')

**Επιχειρήσεις και οικονομία**
*Δασμοί στη δεύτερη κυβέρνηση Τραμπ
** Ο πρόεδρος των ΗΠΑ Ντόναλντ Τραμπ ανακοινώνει καθολικό δασμό 10% στις περισσότερες εισαγωγές στις Ηνωμένες Πολιτείες, δασμό 20% στα προϊόντα από την Ευρωπαϊκή Ένωση και δασμό 34% σε όλες τις εισαγωγές από την Κίνα. Οι δασμοί θα τεθούν σε ισχύ από τις 5 Απριλίου. 
**Στις εξαιρέσεις περιλαμβάνονται ο Καναδάς, η Κούβα, το Μεξικό, η Βόρεια Κορέα και η Ρωσία. Στον Καναδά και το Μεξικό επιβλήθηκαν δασμοί τον Φεβρουάριο, ενώ η Κούβα, η Βόρεια Κορέα και η Ρωσία βρίσκονται υπό αμερικανικές κυρώσεις.  (BBC News) (France 24) (India Today)
**Η Γερουσία των Ηνωμένων Πολιτειών ψηφίζει με 51-48 ένα μη δεσμευτικό ψήφισμα για την επίπληξη και την αντιστροφή των δασμών στον Καναδά, με τους Ρεπουμπλικάνους Ραντ Πολ, Σούζαν Κόλινς, Λίζα Μουρκόβσκι και Μιτς ΜακΚόνελ να ψηφίζουν υπέρ του ψηφίσματος. (NPR)

## 3 Απριλίου
**Πόλεμος και επιθέσεις**
*Πόλεμος στη Γάζα
**Οι Ισραηλινές Δυνάμεις Άμυνας ανακαταλαμβάνουν τη Ράφα αναγκάζοντας χιλιάδες Παλαιστίνίους να εγκαταλείψουν την πόλη. (Reuters)
**Τουλάχιστον 100 Παλαιστίνιοι σκοτώνονται και άλλοι 70 τραυματίζονται, εκ των οποίων ορισμένοι σοβαρά, σε αεροπορικές επιδρομές στη Λωρίδα της Γάζας. Ένα από τα πλήγματα σκότωσε τουλάχιστον 27 άτομα, μεταξύ των οποίων 8 άνδρες, 14 γυναίκες και 5 παιδιά, σε ένα σχολείο-καταφύγιο στα βόρεια.(AP News)

**Επιχειρήσεις και οικονομία**
*Δασμοί στη δεύτερη κυβέρνηση Τραμπ
**Ένα δασμός 25% σε όλες τις εισαγωγές αυτοκινήτων στις Ηνωμένες Πολιτείες τίθεται σε ισχύ. Δεν ανακοινώνονται εξαιρέσεις παρά τα αιτήματα πολλών μεγάλων εμπορικών εταίρων, συμπεριλαμβανομένης της Ιαπωνίας και του Ηνωμένου Βασίλειου. (Reuters)

**Καταστροφές και δυστυχήματα**
*Ο αριθμός των νεκρών από τις δασικές πυρκαγιές στην νότια Καλιφόρνια αυξάνεται σε 30. (CTV News)
*Δύο βάρκες που μετέφεραν μετανάστες ανατρέπονται τις πρώτες πρωινές ώρες κοντά στη Λέσβο στο Αιγαίο, σκοτώνοντας 16 ανθρώπους και αφήνοντας έναν ακόμη αγνοούμενο. Περισσότεροι από 40 άνθρωποι διασώζονται από την Ελληνική Ακτοφυλακή. (AP)
*Τουλάχιστον επτά άνθρωποι σκοτώνονται και δεκατρείς άλλοι τραυματίζονται από τα ολονύκτια έντονα καιρικά φαινόμενα, συμπεριλαμβανομένων ανεμοστρόβιλων, καταιγίδων, χαλαζιού και πλημμύρων σε Τενεσί, Μιζούρι και Ιντιάνα στις Ηνωμένες Πολιτείες.(NBC News)

**Διεθνείς σχέσεις**
*Εντάλματα σύλληψης του Διεθνούς Ποινικού Δικαστηρίου για Ισραηλινούς ηγέτες
**Ο πρωθυπουργός του Ισραήλ Μπενιαμίν Νετανιάχου προσγειώνεται στη Βουδαπέστη, πρωτεύουσα της Ουγγαρίας, χώρας που έχει υπογράψει το Διεθνές Ποινικό Δικαστήριο, για επίσημη επίσκεψη, αψηφώντας το ένταλμα σύλληψης του Διεθνούς Ποινικού Δικαστηρίου εναντίον του για εγκλήματα πολέμου. (''The Jerusalem Post'')
**Η ουγγρική κυβέρνηση ανακοινώνει ότι θα αποχωρήσει από το Διεθνές Ποινικό Δικαστήριο. (Reuters)

## 4 Απριλίου
**Πόλεμος και επιθέσεις**
*Ρωσο-Ουκρανικός πόλεμος, ρωσική εισβολή στην Ουκρανία
**Πέντε άνθρωποι σκοτώνονται, μεταξύ των οποίων ένα παιδί, και 35 τραυματίζονται σε ρωσική επίθεση με μη επανδρωμένα αεροσκάφη σε κατοικημένη περιοχή στην Νοβομπαβάσκι του Χάρκοβο στην Ουκρανία. (''Ukrainska Pravda'')
**Μια ρωσική επίθεση με βαλλιστικό πύραυλο σε κατοικημένη περιοχή στο Κρίβγι Ριχ της Ουκρανίας σκοτώνει 16 ανθρώπους, μεταξύ των οποίων 5 παιδιά, και τραυματίζει περισσότερους από 50 άλλους. (BBC News) (''Ukrainska Pravda'')

**Επιχειρήσεις και οικονομία**
*Δασμοί στη δεύτερη κυβέρνηση Τραμπ
**Η Κίνα απαντά στον πρόεδρο Ντόναλντ Τραμπ στους δασμούς του με αμοιβαίο δασμό 34% στις εισαγωγές αμερικανικών αγαθών. Οι δασμοί θα τεθούν σε ισχύ στις 10 Απριλίου. (CNN)
**Οι μετοχές υποχωρούν για δεύτερη συνεχή ημέρα μετά τις πρόσφατες ανακοινώσεις του Τραμπ για τους δασμούς. Τις τελευταίες δύο ημέρες, ο S&amp;P 500 σημειώνει πτώση άνω του 10%, ενώ ο FTSE 100 σημειώνει πτώση 6,97% για την εβδομάδα. (“'The Guardian”')

**Καταστροφές και δυστυχήματα**
*Ο αριθμός των νεκρών από την πυρκαγιά σε νυχτερινό κέντρο διασκέδασης στο Κοτσάνι της Βόρειας Μακεδονίας τον Μάρτιο αυξάνεται σε 60, καθώς ένας εγκαυματίας πεθαίνει στο νοσοκομείο. (AP)
*Δέκα άνθρωποι σκοτώνονται όταν μια κατολίσθηση που προκαλείται από καταρρακτώδεις βροχές θάβει δύο οχήματα στο Μοτζοκέρτο στην Ανατολική Ιάβα της Ινδονησίας. (AP)

**Νόμος και έγκλημα**
*Το Συνταγματικό Δικαστήριο της Κορέας επικυρώνει ομόφωνα την καθαίρεση του πρώην προέδρου Γιουν Σουκ-γιόλ με ψήφους 8-0, απομακρύνοντάς τον από το αξίωμά του. (''The Korea Times'')

**Πολιτική και εκλογές**
*Χιλιάδες άνθρωποι διαδηλώνουν στο Μπανγκί της Κεντροαφρικανικής Δημοκρατίας, για να διαμαρτυρηθούν κατά του προέδρου Φοστέν-Αρσάνζ Τουαντερά που σκοπεύει να διεκδικήσει τρίτη θητεία με την υποστήριξη της Ομάδας Βάγκνερ, η οποία είναι υπό ρωσική διοίκηση και έχει σκοτώσει αδιακρίτως στη χώρα. (AP)

## 5 Απριλίου
**Πόλεμος και επιθέσεις**
*Ρωσική εισβολή στην Ουκρανία
**Η ουκρανική κυβέρνηση κηρύσσει την 6η Απριλίου ως ημέρα πένθους μετά το χθεσινό πυραυλικό πλήγμα των Ρώσων στο Κρίβνι Ριχ στην περιφέρεια Ντνιπροπετρόφσκ της Ουκρανίας, από το οποίο σκοτώθηκαν είκοσι άνθρωποι, σε ένα από τα πλέον θανατηφόρα πλήγματα από την έναρξη της εισβολής. (''de Volkskrant'')

**Επιχειρήσεις και οικονομία**
*Το πρώτο από τα δύο δασμολογικά μέτρα τίθεται σε ισχύ στις Ηνωμένες Πολιτείες, περιλαμβάνοντας έναν γενικό δασμό 10% σε κάθε εισαγωγή στη χώρα. Ο δεύτερος γύρος των συγκεκριμένων δασμών ανά χώρα έχει προγραμματιστεί να τεθεί σε ισχύ στις 9 Απριλίου. (Reuters)

**Πολιτική και εκλογές**
*Διαδηλώσεις "Κάτω τα χέρια" κατά του προέδρου Ντόναλντ Τραμπ πραγματοποιούνται σε όλες τις Ηνωμένες Πολιτείες. (''The New York Times'')

**Αθλητισμός**
*Στις ιπποδρομίες, ο Νικ Ρόκετ, με αναβάτη τον Ιρλανδό Πάτρικ Μάλινς, κερδίζει το  Grand National του 2025 στο Aintree Racecourse στην Αγγλία. (BBC Sport)

## 6 Απριλίου
**Πόλεμος και επιθέσεις** 
*Ρωσική εισβολή στην Ουκρανία
**Ο αριθμός των νεκρών από την επίθεση με πυραύλους την Παρασκευή στο Κρίβι Ριχ της Ουκρανίας, αυξάνεται σε 20, συμπεριλαμβανομένων παιδιών και οι τραυματίες ανέρχονται σε 75. (CTV News)
*Τέσσερις έως 70 άνθρωποι σκοτώνονται και τουλάχιστον άλλοι 16 τραυματίζονται σε νυχτερινές αεροπορικές επιδρομές των ΗΠΑ με στόχο τις δυνάμεις των Χούθι στη Σαάντα της Υεμένης. (CTV News)

**Καταστροφές και δυστυχήματα**
*Πυρκαγιές στη Νότια Κορέα το 2025
**Ο αριθμός των νεκρών από τις πυρκαγιές σε ολόκληρη τη Νότια Κορέα αυξάνεται σε 32 έπειτα από τη συντριβή ενός πυροσβεστικού ελικοπτέρου τύπου Bell 206 κατά τη διάρκεια επιχειρήσεων για την καταπολέμηση πυρκαγιάς στην Νταεγού, με αποτέλεσμα να σκοτωθεί ο πιλότος. (Korea JoongAng Daily)

**Αθλητισμός**
*Στο χόκεϊ επί πάγου, ο επιθετικός των Washington Capitals Αλεξάντερ Οβέτσκιν σημειώνει το 895ο γκολ της καριέρας του, ξεπερνώντας το ρεκόρ για τα περισσότερα τέρματα που κατέχει ο Γουέιν Γκρέτσκι. (Reuters)

## 7 Απριλίου
**Πόλεμος και επιθέσεις**
*Συριακός εμφύλιος πόλεμος
**Ο αριθμός των κυρίως Αλαουιτών Σύριων αμάχων που σκοτώθηκαν στις σφαγές από τις δυνάμεις της φιλοσυριακής κυβέρνησης και τα κόμματα των Σουνιτών ανέρχεται σε 1.767. (SOHR)
*Πόλεμος στη Γάζα
** Το Ισραήλ φέρεται να ελέγχει πάνω από το ήμισυ της γης στη Λωρίδα της Γάζας αφού συστηματικά και παράνομα κατεδαφίζει κομμάτια γης για να επεκτείνει τη νεκρή ζώνη του. (AP) (CNN)
** Σε επίθεση κοντά σε κουζίνα φιλανθρωπίας στη Γάζα όπου εσωτερικά εκτοπισμένοι Παλαιστίνιοι συρρέουν για τροφή, σκοτώνονται περισσότερα από 30 άτομα. (AP)

**Νόμος και έγκλημα**
*Τουλάχιστον δεκαπέντε σχολεία κλείνουν στο Ντούισμπουργκ, στη Βόρεια Ρηνανία-Βεστφαλία της Γερμανίας, λόγω βίαιων απειλών από άγνωστους ακροδεξιούς, με συνολικά τουλάχιστον 17.000 παιδιά να πλήττονται. (DW)

**Επιστήμη και τεχνολογία**
*Η Colossal Biosciences ανακοινώνουν ότι έχουν επιτύχει γενετικά τροποποιημένους λύκους  να γεννήσουν ανταρόλυκους, ουσιαστικά επιστρέφοντας το είδος που εξαφανίστηκε πριν από 10.000 χρόνια.(''TIME'') (Bloomberg News)
*Ανακοινώνεται η πρώτη γέννηση μωρού στο Ηνωμένο Βασίλειο από γυναίκα με μεταμοσχευμένη μήτρα. Το κοριτσάκι, που γεννήθηκε στο  νοσοκομείο Queen Charlotte's and Chelsea στο Λονδίνο από μια 36χρονη γυναίκα, αναφέρεται ότι είναι υγιές.(BBC News)

## 8 Απριλίου
**Πόλεμος και επιθέσεις**
*Ρωσο-Ουκρανικός Πόλεμος
**Ο πρόεδρος της Ουκρανίας  president Βολοντίμιρ Ζελένσκι επιβεβαιώνει την παρουσία του ουκρανικού στρατού στην περιφέρεια Μπέλγκοροντ της Ρωσίας. (BBC News)

**Καταστροφές και δυστυχήματα**
*Τουλάχιστον 124 άτομα, μεταξύ των οποίων η Δομινικανή πολιτικός Νέλσι Κρους και οι πρώην παίκτες του μπέιζμπολ της Major League Τόνι Μπλάνκο και Οκτάβιο Ντοτέλ, σκοτώνονται και άλλα 160 τραυματίζονται από την κατάρρευση της στέγης σε νυχτερινό κλαμπ στη διάρκεια συναυλίας του τραγουδιστή της μερένγκε Ρούντι Πέρεζ, ο οποίος είναι ανάμεσα στους νεκρούς, στο Σάντο Ντομίνγκο της Δομινικανής Δημοκρατίας. (NBC News) (''El País'')

## 9 Απριλίου
**Πόλεμος και επιθέσεις**
*Πόλεμος της Γάζας 
**Σε ισραηλινή αεροπορική επιδρομή στη Λωρίδα της Γάζας, σκοτώνονται τουλάχιστον 35 Παλαιστίνιοι, μεταξύ των οποίων πολλά παιδιά.(Al Jazeera) (Channel 4)

**Οικονομία και επιχειρήσεις**
*Δασμοί του Τραμπ
**Συνεχίζεται η επιβολή δασμών από τις ΗΠΑ, συμπεριλαμβανομένων δασμών 104% στις εισαγωγές από την Κίνα. (Reuters)
** Το υπουργείο Οικονομικών της Κίνας ανακοινώνει αύξηση του δασμού από 34% σε 84% για όλα τα αγαθά που εισάγονται από τις ΗΠΑ. (BBC News)
**Ο πρόεδρος Τραμπ ανακοινώνει ότι θα αυξήσει τους δασμούς στα κινεζικά αγαθά που εισέρχονται στις ΗΠΑ σε 125% από 104%, ενώ οι άλλες χώρες θα έχουν μόνο 10% για 90 ημέρες. (BBC News)
**Ο Καναδάς ανακοινώνει δασμό 25% σε ορισμένες εισαγωγές οχημάτων από τις ΗΠΑ ως αντίποινα σε προηγούμενο παρόμοιο μέτρο από τις ΗΠΑ. (BBC News) 
**Η Ευρωπαϊκή Ένωση ανακοινώνει σειρά αντιποίνων σε αμερικανικές εισαγωγές από 10% έως 25% σε ορισμένα αμερικανικά προϊόντα. (NBC News)

**Πολιτική και εκλογές**
*Γερμανικές ομοσπονδιακές εκλογές 2025
**Ο Φρίντριχ Μερτς ανακοινώνει το σχηματισμό κυβέρνησης μεγάλου συνασπισμού μεταξύ του CDU/CSU και του Σοσιαλδημοκρατικού Κόμματος, προκειμένου να παγώσει η ακροδεξιά Εναλλακτική για τη Γερμανία. (''The Guardian'')

## 10 Απριλίου
**Οικονομία και επιχειρήσεις**
*Δασμοί δεύτερης κυβέρνησης Τραμπ
** Ο Λευκός Οίκος διασαφηνίζει τον ρυθμό δασμών σε βάρος της Κίνας, δηλώνοντας ότι ισχύει δασμός 145% σε όλες τις εισαγωγές στις Ηνωμένες Πολιτείες. Η προσθήκη 20% προήλθε από τον υποτιθέμενο ρόλο της Κίνας στην προμήθεια συνθετικών οπιοειδών, συμπεριλαμβανομένης της φαιντανύλης, στις Ηνωμένες Πολιτείες. (''The New York Times'')
**Η Ευρωπαϊκή Ένωση ανακοινώνει παύση 90 ημερών στα αντίμετρα κατά των αμερικανικών δασμών σε ευρωπαϊκά αγαθά. (BBC News)
*Η Ζιμπάμπουε αρχίζει την έκδοση των πρώτων οικονομικών αποζημιώσεων σε λευκούς Ζιμπαμπουανούς αγρότες των οποίων τα αγροκτήματα κατασχέθηκαν από την κυβέρνηση του Ρόμπερτ Μουγκάμπε μεταξύ 2000 και 2002. Συνολικά 740 αγρότες θα αποζημιωθούν σύμφωνα με τη συμφωνία του 2020 με την Εμπορική Ένωση Αγροτών. (BBC News)

**Καταστροφές και δυστυχήματα**
*Από τη συντριβή ελικοπτέρου τύπου Bell 206 στον ποταμό Χάντσον στα ανοικτά των ακτών του Κάτω Μανχάταν της Νέας Υόρκης, σκοτώνεται ο διευθύνων σύμβουλος της ισπανικής Siemens Αγουστίν Εσκομπάρ, και η τετραμελής οικογένειά του, όπως και ο πιλότος. (AP) (ABC News)
*Ο αριθμός των νεκρών από την κατάρρευση της οροφής του νυχτερινού κέντρου Jet Set στο Σάντο Ντομίνγκο της Δομινικανής Δημοκρατίας, ανέρχεται σε 221, καθώς οι επιχειρήσεις διάσωσης φτάνουν στο τέλος τους. (CTV News)

**Διεθνείς σχέσεις**
*Η Νότια Κορέα εγκαθιδρύει επίσημα διπλωματικές σχέσεις με τη Συρία. (Reuters)

**Πολιτική και εκλογές**
*Η Μπριγκίτε Χάας ορκίζεται ως η πρώτη γυναίκα πρωθυπουργός του Λιχτενστάιν. (''Vaterland'')                            

## 11 Απριλίου
**Πόλεμος και επιθέσεις**
*Βόμβα εκρήγνυται έξω από τα γραφεία της κύριας ελληνικής σιδηροδρομικής εταιρείας Hellenic Train στην Αθήνα. Δεν αναφέρθηκαν θύματα. (CTV News)

**Επιχειρήσεις και οικονομία**
*Δασμοί στη δεύτερη διακυβέρνηση Τραμπ
** Η Κίνα αυξάνει τους δασμούς της στις αμερικανικές εισαγωγές από 84% σε 125% σε απάντηση στους αμερικανικούς δασμούς 145% σε κινεζικά προϊόντα. (Reuters)

**Νόμος και έγκλημα**
*Η ιταλική κυβέρνηση στέλνει 40 αιτούντες άσυλο σε στρατόπεδο εγκλεισμού στην Αλβανία μετά την απόρριψη των αιτήσεων ασύλου τους, προετοιμάζοντάς τους για απέλαση. Οι μετανάστες μπορούν να κρατούνται για 18 μήνες κατ' ανώτατο όριο σύμφωνα με την ιταλική νομοθεσία.(DW)
*Ο Αμερικανός μανιακός δολοφόνος Μικάλ Μαχντί, ο οποίος σκότωσε τρεις ανθρώπους, συμπεριλαμβανομένου ενός αστυνομικού εκτός υπηρεσίας, τον Ιούλιο του 2004, εκτελείται με εκτελεστικό απόσπασμα στο σωφρονιστικό ίδρυμα Μπροντ Ρίβερ στην Κολούμπια της Νότιας Καρολίνας. (NBC News)

## 12 Απριλίου
**Πόλεμος και επιθέσεις**
* Εμφύλιος πόλεμος στο Σουδάν
**Τουλάχιστον 100 άνθρωποι, συμπεριλαμβανομένων 20 παιδιών, σκοτώνονται σε επιθέσεις των Δυνάμεων Ταχείας Υποστήριξης στο Αλ-Φασίρ και σε δύο κοντινά εκτοπισμένων στο Βόρειο Νταρφούρ του Σουδάν, σύμφωνα με τα Ηνωμένα Έθνη. (''Hindustan Times'')
*Πόλεμος στη Γάζα
**Οι Ισραηλινές Δυνάμεις Άμυνας ανακοινώνουν την ολοκλήρωση του Διάδρομου Morag, αποκόπτοντας εντελώς την πόλη Ράφα από την υπόλοιπη Λωρίδα της Γάζας και ουσιαστικά μετατρέποντάς την σε ισραηλινή ζώνη ασφαλείας. (Al Jazeera)

**Οικονομία και επιχειρήσεις**
*Δασμοί Τραμπ
*Η κυβέρνηση Τραμπ εξαιρεί τα smartphone και τους υπολογιστές από όλους τους "αμοιβαίους δασμούς", συμπεριλαμβανομένης της βάσης 10% σε όλες τις χώρες και των εισφορών 125% που επιβάλλονται στις Κινεζικές εισαγωγές. Ο αναπληρωτής επικεφαλής του Λευκού Οίκου Στίβεν Μίλερ δηλώνει ότι για τα προϊόντα παραμένει σε ισχύ ξεχωριστός δασμός 20% στις κινεζικές εισαγωγές. (BBC News)

**Καταστροφές και δυστυχήματα**
*Ένα αεροσκάφος τύπου Mitsubishi MU-2B εν πτήσει από το Αεροδρόμιο της κομητείας Γουέστσεστερ προς το Αεροδρόμιο της κομητείας Κολούμπια συντρίβεται σε χωράφι στο Κόπαικ της Νέα Υόρκης, σκοτώνοντας και τους έξι επιβαίνοντες. (NBC News)

## 13 Απριλίου
**Πόλεμος και επιθέσεις**
*Ρωσική εισβολή στην Ουκρανία: Κατά τη διάρκεια της Κυριακής των Βαΐων, δύο ρωσικοί βαλλιστικοί πύραυλοι Iskander-M που μεταφέρουν πυρομαχικά διασποράς πλήττουν το κέντρο του Σούμι της Ουκρανίας, σκοτώνοντας τουλάχιστον 35 άτομα και τραυματίζοντας 117 άλλα. (ABC News) (BBC News)
*Πόλεμος της Γάζας, Ισραηλινή εισβολή στη Λωρίδα της Γάζας
**Το Ισραήλ καταστρέφει μέρος του τελευταίου πλήρως λειτουργικού νοσοκομείου στην πόλη της Γάζας, του Αραβικού Βαπτιστικού Νοσοκομείου Αλ-Αχλί, το οποίο διαχειρίζεται η Επισκοπική Εκκλησία στην Ιερουσαλήμ. Δεν αναφέρονται άμεσα θύματα, αλλά ένα παιδί σκοτώνεται λόγω διακοπής της ιατρικής περίθαλψης. (BBC News) (PCHR Γάζα)

**Καταστροφές και δυστυχήματα**
*Πέντε άνθρωποι σκοτώνονται και δώδεκα άλλοι τραυματίζονται σε πυρκαγιά σε ξενώνα στο Πσόβ στο βοϊβοδάτο της Σιλεσίας, στην Πολωνία. (TVN24)

**Νόμος και έγκλημα**
*Ένας Αμερικανός έφηβος οπαδός του Τάγματος των Εννέα Γωνιών, ο οποίος είχε κατηγορηθεί προηγουμένως για τη δολοφονία των γονιών του, κατηγορείται επίσης για συνωμοσία με σκοπό τη δολοφονία του προέδρου των ΗΠΑ Ντόναλντ Τραμπ. (NBC News)

**Πολιτική και εκλογές**
*Προεδρικές εκλογές στην Γκαμπόν 2025
**Στην Γκαμπόν ο στρατιωτικός ηγέτης Μπρις Ολιγκί Νγκεμά κερδίζει τις προεδρικές εκλογές με περισσότερο από 90% των ψήφων ως ανεξάρτητος πολιτικός. (BBC News)
*Γενικές εκλογές στον Ισημερινό 2025
**Ο  πρόεδρος Ντανιέλ Νομπόα κερδίζει την επανεκλογή του για μια πλήρη θητεία σε επαναληπτικό γύρο με αντίπαλο την Λουίζα Γκονζάλες, υποψήφια του Κινήματος Επανάστασης Πολιτών και πρώην βουλευτή. (CNN)

## 14 Απριλίου
**Πόλεμος και επιθέσεις**
*Η Ευρωπαϊκή Ένωση ανακοινώνει ένα τριετές πακέτο οικονομικής στήριξης ύψους 1,6 δισεκατομμύρια ευρώ για τους Παλαιστίνιους με στόχο τη σταθεροποίηση της Γάζας και της Δυτικής Όχθης. (DW)
*Τουλάχιστον 51 άνθρωποι σκοτώνονται σε κλιμακούμενες συγκρούσεις μεταξύ αντίπαλων κτηνοτρόφων στην πολιτεία Πλατό, στη Νιγηρία, ενώ άλλοι 2.000 άνθρωποι εκτοπίζονται, σύμφωνα με τη Διεθνή Αμνηστία.(Reuters)

**Καταστροφές και δυστυχήματα**
*Το Ελληνικό Λιμενικό Σώμα βρίσκει δύο πτώματα και 39 επιζώντες όταν ένα σκάφος που μετέφερε μετανάστες ανατρέπεται στα ανοικτά των ακτών του Φαρμακονησίου στα Δωδεκάνησα. (AP) (''Greek City Times'')

**Νόμος και έγκλημα**
*Δικαιώματα ΛΟΑΤΚΙ στην Ουγγαρία
**Η ουγγρική κυβέρνηση ψηφίζει αρκετές συνταγματικές αλλαγές που επηρεάζουν τα δικαιώματα ΛΟΑΤΚΙ, συμπεριλαμβανομένου ενός προσωρινού νόμου που ορίζει ότι τα άτομα μπορούν να είναι μόνο άνδρες ή γυναίκες και της κωδικοποίησης ενός νόμου που απαγορεύει εκδηλώσεις ΛΟΑΤΚΙ, συμπεριλαμβανομένης της Παρέλασης Υπερηφάνειας της Βουδαπέστης. (DW)

**Επιστήμη και τεχνολογία**
*Blue Origin NS-31
**Ένα όχημα εκτόξευσης Blue Origin New Shepard πραγματοποιεί μια σύντομη υποτροχιακή διαστημική πτήση, μεταφέροντας έξι γυναίκες διαστημικές τουρίστριες, σηματοδοτώντας το πρώτο διαστημόπλοιο αποκλειστικά από γυναίκες από το Vostok 6 του 1963, το οποίο είχε την Βαλεντίνα Τερέσκοβα ως πιλότο και μοναδική επιβάτη του διαστημοπλοίου. (NPR) (USA Today)

## 15 Απριλίου
**Οικονομία και επιχειρήσεις**
*Δασμοί στην κυβέρνηση Τραμπ
**Η Κίνα διατάζει τις αεροπορικές εταιρείες της να σταματήσουν να παραλαμβάνουν αεροσκάφη από την αμερικανική αεροπορική εταιρεία Boeing και να αναστείλουν τις αγορές εξοπλισμού και ανταλλακτικών που σχετίζονται με αεροσκάφη από αμερικανικές εταιρείες.(NDTV)

**Υγεία και περιβάλλον**
*Η Ευρωπαϊκή Επιτροπή εγκρίνει τη χρήση του Lecanemab, ενός φαρμάκου μονοκλωνικού αντισώματος που στοχεύει το αμυλοειδές βήτα πεπτίδιο, για τη θεραπεία των πρώιμων σταδίων της νόσου Αλτσχάιμερ μέσω ενδοφλέβιας θεραπείας. Αυτό είναι το πρώτο φάρμακο που εγκρίθηκε για τη θεραπεία της νόσου στην Ευρώπη και εγκρίθηκε από την Οργανισμό Τροφίμων και Φαρμάκων στις Ηνωμένες Πολιτείες το 2023. (DW)

**Διεθνείς σχέσεις**
*Η Γαλλία απελαύνει δώδεκα Αλγερινούς διπλωμάτες από τη χώρα, αφού η Αλγερία απέλασε δώδεκα Γάλλους αξιωματούχους χθες για τη σύλληψη ενός Αλγερινού προξενικού υπαλλήλου σε υπόθεση απαγωγής. Η Γαλλία ανακαλεί επίσης τον πρέσβη της από το Αλγέρι. (AP) (''Bloomberg'')

**Νόμος και έγκλημα**
*Δικαστήριο στη Λίμα του Περού καταδικάζει τον πρώην πρόεδρο Ογιάντα Ουμάλα και τη σύζυγό του Ναντίν Ερέδια σε 15 χρόνια φυλάκισης για ξέπλυμα χρήματος από τη βραζιλιάνικη εταιρεία Odebrecht για τη χρηματοδότηση της προεκλογικής εκστρατείας για τις εκλογές του 2006 και του 2011.(AP) (BBC News)

## 16 Απριλίου
**Οικονομία και επιχειρήσεις**
*Δασμοί της δεύτερης κυβέρνησης Τραμπ
**Ο κυβερνήτης της Καλιφόρνια Γκάβιν Νιούσομ και Γενικός Εισαγγελέας της Καλιφόρνια Ρομπ Μπόντα καταθέτουν αγωγή εναντίον του προέδρου των ΗΠΑ Ντόναλντ Τραμπ και της διοίκησής του σχετικά με τους δασμούς, καθιστώντας την Καλιφόρνια την πρώτη πολιτεία των ΗΠΑ που το κάνει. Η αγωγή στοχεύει επίσης τον Νόμο περί Διεθνών Οικονομικών Εξουσιών Έκτακτης Ανάγκης, που χρησιμοποίησε ο Τραμπ για να επιβάλει δασμούς εναντίον του Καναδά, της Κίνας και του Μεξικού. (Politico)

**Καταστροφές και ατυχήματα**
*Το *MV Kongolo 2* που ταξίδευε από το Ματανκούμου προς την Μπολόμπα, μεταφέροντας περίπου 400 άτομα, πιάνει φωτιά και ανατρέπεται στον ποταμό Κονγκό κοντά στην Μπαντάκα, στη Λαϊκή Δημοκρατία του Κονγκό, σκοτώνοντας τουλάχιστον 50 άτομα και αφήνοντας εκατοντάδες ακόμη αγνοούμενους. (AP)

**Υγεία και περιβάλλον**
*Το Ηνωμένο Βασίλειο αναστέλλει την εισαγωγή τυριού και κρέατος προϊόντων από την Ευρωπαϊκή Ένωση για την πρόληψη της εξάπλωσης του αφθώδους πυρετού. (BBC News)

**Πολιτική και εκλογές**
*Σουδανικός εμφύλιος πόλεμος
**Ο ηγέτης των σουδανικών Δυνάμεων Ταχείας Υποστήριξης, Μοχάμεντ Χαμντάν Νταγκάλο, ανακοινώνει την ίδρυση της Κυβέρνησης Ειρήνης και Ενότητας, μιας αντίπαλης κυβέρνησης στις ένοπλες δυνάμεις της χώρας. (BBC News)

**Επιστήμη και τεχνολογία**
*Μια ερευνητική ομάδα στο Πανεπιστήμιο του Κέμπριτζ ανακοινώνει ότι το Διαστημικό Τηλεσκόπιο Τζέιμς Γουέμπ ανίχνευσε διμεθυλοσουλφίδιο, μια χημική ουσία που πιστεύεται ότι παράγεται στη φύση μόνο από ζωντανούς οργανισμούς, στον εξωπλανήτη K2-18b, έναν πλανήτη υπο-Ποσειδώνα περίπου 124 έτη φωτός (38 pc) μακριά από τη Γη). (BBC News)
*Ένα κολοσσιαίο καλαμάρι βιντεοσκοπείται στον Νότιο Ατλαντικό Ωκεανό για πρώτη φορά από τότε που ανακαλύφθηκε το είδος το 1925. Το νεαρό καλαμάρι μήκους  βιντεοσκοπήθηκε από μια ομάδα επιστημόνων με επικεφαλής το Πανεπιστήμιο του Έσσεξ κοντά στα Νότια Νησιά Σάντουιτς σε βάθος 600μ. (BBC News)

## 17 Απριλίου
**Καταστροφές και δυστυχήματα**
*Τέσσερις άνθρωποι σκοτώνονται και ένας τραυματίζεται μετά την κατάρρευση ενός εναέριου τραμ στο Μόντε Φάιτο της Καμπανίας, στην Ιταλία. (Il Messaggero)
*Ο αριθμός των νεκρών από την ανατροπή του MV Hong Hai 16 πριν από δύο ημέρες στα ανοικτά των νησιών Δυτικών Μιντόρο, στις Φιλιππίνες, αυξάνεται σε τέσσερις. Επτά άλλοι εξακολουθούν να αγνοούνται. (Φιλιππινέζικο Πρακτορείο Ειδήσεων)

**Νόμος και έγκλημα**
*Η στρατιωτική χούντα της Μιανμάρ δίνει χάρη και απελευθερώνει 4.893 κρατούμενους, συμπεριλαμβανομένων δεκατριών αλλοδαπών που θα απελαθούν από τη χώρα, και 22 πολιτικών κρατουμένων, ενόψει της Πρωτοχρονιάς της χώρας. (DW) (Radio Free Asia)

## 18 Απριλίου
**Πόλεμος και επιθέσεις**
*Κρίση στην Ερυθρά Θάλασσα
**Οι Χούτι λένε ότι οι αμερικανικές αεροπορικές επιδρομές είχαν στόχο το λιμάνι Ρας Ισά στην Υεμένη, σκοτώνοντας 74 άτομα και τραυματίζοντας άλλα 171. Πρόκειται για την πιο θανατηφόρα γνωστή επίθεση επί προεδρίας  Ντόναλντ Τραμπ με τη νέα εκστρατεία του κατά των Χούτι. (AP)

**Καταστροφές και δυστυχήματα**
*Ο αριθμός των νεκρών από την πυρκαγιά και την ανατροπή του ξύλινου σκάφους "HB Kongolo" στον ποταμό Κονγκό στη Λαϊκή Δημοκρατία του Κονγκό πριν από τρεις ημέρες ανέρχεται σε 148. Εκατοντάδες άλλοι παραμένουν αγνοούμενοι. (Reuters)
*Σε έξι ανέρχεται ο αριθμός των νεκρών από την ανατροπή της φορτηγίδας "Χονγκ Χάι 16" πριν από τρεις ημέρες στα ανοικτά του Δυτικού Μιντόρο στις Φιλιππίνες. Πέντε ακόμη αγνοούνται. (GMA)

## 19 Απριλίου
**Πόλεμος και επιθέσεις**
*Ο αριθμός των νεκρών από τις συγκρούσεις μεταξύ κτηνοτρόφων και αγροτών νωρίτερα αυτή την εβδομάδα στην πολιτεία Μπένουε της Νιγηρίας, ανέρχεται σε 56. (''Barron's'')

**Καταστροφές και δυστυχήματα**
*Επτά άνθρωποι σκοτώνονται όταν ένα επιβατηγό τζιπ σε οικογενειακή εκδρομή πέφτει σε κανάλι στην άκρη του δρόμου στο Μπόακ της Μαριντούκε στις Φιλιππίνες. (Xinhua) (Radyo Pilipinas)

**Νόμος και έγκλημα**
*Οι αμερικανικές αρχές συλλαμβάνουν έναν άνδρα στο Κολοράντο Σπρινγκς για την "κήρυξη πολέμου" που απείλησε τον Έλον Μασκ, τους ιδιοκτήτες της Tesla και τα μέλη της κυβέρνησης του Ντόναλντ Τραμπ. Η δήλωση, που στάλθηκε σε διάφορα μέσα ενημέρωσης, περιγράφει λεπτομερώς συγκεκριμένες μεθόδους επίθεσης και στοχεύει στην εξόντωση του Μασκ. (CBS News)

## 20 Απριλίου
**Καταστροφές και δυστυχήματα**
*Ο αριθμός των νεκρών από πνιγμούς κατά τη διάρκεια της εβδομάδας στην Αυστραλία αυξάνεται σε επτά, αφού ένας ψαράς πεθαίνει κοντά στο Σίδνεϊ. Τρεις άνθρωποι παραμένουν αγνοούμενοι και ένας ακόμη τραυματίστηκε. (''Philippine Daily Inquirer'')

**Νόμος και έγκλημα**
*Τουλάχιστον ένα άτομο, ο δράστης, σκοτώνεται και άλλα έξι τραυματίζονται, σε εμπρηστική επίθεση, όταν ένας άνδρας βάζει φωτιά σε πολυκατοικία με φλογοβόλο στο Μποντσοντόν της Σεούλ, στη Νότια Κορέα. (Yonhap)

**Αθλητισμός**
*Παγκόσμιο Κύπελλο Επιτραπέζιας Αντισφαίρισης 2025 
**Στην επιτραπέζια αντισφαίριση, ο Ούγκο Καλντεράνο από τη Βραζιλία νικά τον Λιν Σιντόνγκ από την Κίνα με 4-1 σετ, κερδίζοντας το Παγκόσμιο Κύπελλο και γίνεται ο πρώτος αθλητής από την Αμερική που κερδίζει τη διοργάνωση. (CNN Brasil)

## 21 Απριλίου
**Θρησκεία**
*Θάνατος και κηδεία του Πάπα Φραγκίσκου
**O καρδινάλιος Κέβιν Φάρελ ανακοινώνει ότι ο Πάπας Φραγκίσκος πέθανε νωρίς τη Δευτέρα του Πάσχα, σε ηλικία 88 ετών. (Euronews) (AP)
**Ο καρδινάλιος Φάρελ, ως Camerlengo, γίνεται ο εκτελών χρέη επικεφαλής της Αγίας Έδρας μέχρι το επόμενο παπικό κονκλάβιο τον Μάιο. (NPR)
*Ο Κλάους Σβαμπ παραιτείται από την ηγεσία του Παγκοσμίου Οικονομικού Φόρουμ, το οποίο ίδρυσε το 1971. (DW)

**Νόμος και έγκλημα**
*Ο δράστης του μαζικού πυροβολισμού και εγχώριος τρομοκράτηςπου σκότωσε 23 ανθρώπους και τραυμάτισε άλλους 22 σε κτίριο της Walmart στο Ελ Πάσο στο Τέξας, Ηνωμένες Πολιτείες, το 2019, ο 26χρονος Πάτρικ Γουντ Κρoύσιους, παραδέχεται την ενοχή του για τις κατηγορίες και καταδικάζεται σε ισόβια κάθειρξη χωρίς δυνατότητα αναστολής για να αποφύγει την θανατική ποινή.(''USA Today'')

**Αθλητισμός**
*Μαραθώνιος της Βοστώνης 2025
**Στο τρέξιμο μεγάλων αποστάσεων, ο Κενυάτης δρομέας Τζον Κορίρ κερδίζει το αγώνισμα των ανδρών στον Μαραθώνιο της Βοστώνης με χρόνο 2:04:45 που, μαζί με τη νίκη του αδελφού του Γουέσλι Κορίρ στον μαραθώνιο της Βοστώνης του 2012, τους καθιστά το πρώτο και μοναδικό ζευγάρι αδελφών που κερδίζει το αγώνισμα. Η επίσης Κενυάτισσα αθλήτρια Σάρον Λοκέντι κερδίζει το αγώνισμα των γυναικών με χρόνο 2:17:22 και σημειώνει νέο ρεκόρ διαδρομής, ξεπερνώντας το ρεκόρ της Μπουζούνες Ντέμπα στον μαραθώνιο του 2014.(''The New York Times'') (WBZ-TV)

## 22 Απριλίου
**Πόλεμος και επιθέσεις**
*Πόλεμος της Γάζας
**Ισραηλινές αεροπορικές επιδρομές σκοτώνουν τουλάχιστον 25 άτομα στη Λωρίδα της Γάζας. (RTÉ News)
*Τουλάχιστον 28 άνθρωποι σκοτώνονται και δεκάδες άλλοι τραυματίζονται όταν αυτονομιστές ανοίγουν πυρ εναντίον ανθρώπων στο Παχαλγκάμ, στην περιοχή Ανάντναγκ, στο διοικούμενο από την Ινδία Τζαμού και Κασμίρ. (The New Indian Express) 

**Νόμος και έγκλημα**
*Επτά άνθρωποι σκοτώνονται σε μαζικό μαχαίρωμα, όταν ένας άνδρας μπαίνει σε φούρνο και επιτίθεται σε κοιμισμένους υπαλλήλους στο Αντιπόλο της επαρχίας Ριζάλ, στις Φιλιππίνες.(GMA Network)

## 23 Απριλίου
**Πόλεμος και επιθέσεις**
*Ρωσική εισβολή στην Ουκρανία
**Σε ρωσική επίθεση με drone σε λεωφορείο στη Μαρχάνετς της επαρχίας Ντνιπροπετρόβσκ της Ουκρανίας, σκοτώνονται εννέα άτομα. (''The Guardian'')

**Καταστροφές και δυστυχήματα**
*Σεισμός μεγέθους 6,2 Ρίχτερ σημειώνεται με επίκεντρο τη Θάλασσα του Μαρμαρά και πλήττει την Κωνσταντινούπολη της Τουρκίας, τραυματίζοντας τουλάχιστον 186 άτομα. (AP)

**Υγεία και περιβάλλον**
*Επιπτώσεις της κλιματικής αλλαγής στους ωκεανούς
**Η Διεθνής Πρωτοβουλία για τους Κοραλλιογενείς Υφάλους ανακοινώνει ότι πάνω από το 84% των κοραλλιογενών υφάλων του κόσμου πλήττονται από μια εκδήλωση λεύκανσης των κοραλλιών από το 2023, η οποία θεωρείται η πιο έντονη που έχει καταγραφεί ποτέ. (AP)

**Διεθνείς σχέσεις**
*Θάνατος και κηδεία του Πάπα Φραγκίσκου
**Η σορός του Πάπα Φραγκίσκου μεταφέρεται από το Domus Sanctae Marthae στη Βασιλική του Αγίου Πέτρου, και τίθεται σε τριήμερο λαϊκό προσκύνημα.(Metro TV) (CBS News)

## 24 Απριλίου
**Πόλεμος και επιθέσεις**
*Ισραηλινή εισβολή στη Λωρίδα της Γάζας
**Τρία παιδιά σκοτώνονται και πολλά άλλα τραυματίζονται έπειτα από ισραηλινή αεροπορική επιδρομή σε καταυλισμό σκηνών στον καταυλισμό προσφύγων Νουσεϊράτ, με αποτέλεσμα να ξεσπάσει πυρκαγιά που εξαπλώθηκε σε τμήματα του καταυλισμού. Συνολικά, τουλάχιστον 45 άνθρωποι σκοτώνονται από τις σημερινές επιθέσεις. (Al Jazeera)
*Ρωσική εισβολή στην Ουκρανία
**Δώδεκα άνθρωποι σκοτώνονται και περίπου 90 άλλοι, μεταξύ των οποίων και παιδιά, τραυματίζονται σε ρωσική επίθεση με KN-23 βαλλιστικό πύραυλο στο Κίεβο της Ουκρανίας. (CTV News) (Reuters)

**Καταστροφές και δυστυχήματα**
*Ένα αεροσκάφος Viking DHC-6-400 συντρίβεται λίγο μετά την απογείωσή του από την περιοχή Τσα-άμ, στην Ταϊλάνδη. Από τη συντριβή σκοτώθηκαν και οι 6 επιβαίνοντες.  (AP)
*Ο Αμερικανός ακροβατικός πιλότος Ρομπ Όλαντ σκοτώνεται όταν το αεροσκάφος του MX Aircraft MXS συντρίβεται κατά την προσγείωσή του στην αεροπορική βάση Λάνγκλεϊ στο Χάμπτον της Βιρτζίνια, στις Ηνωμένες Πολιτείες. (WTKR)

**Νόμος και έγκλημα**
*Ο 24χρονος Ρόμπερτ Ε. Κρίμο καταδικάζεται σε 21 φορές ισόβια για τη δολοφονία επτά ανθρώπων και τον τραυματισμό άλλων 48 σε μαζική δολοφονία κατά τη διάρκεια της παρέλασης της Ημέρα της Ανεξαρτησίας του 2022 στο Χάιλαντ Παρκ του Ιλινόις των ΗΠΑ. (CNN)
*Ένας μαθητής σκοτώνεται και άλλοι τρεις τραυματίζονται σοβαρά σε μαζικό μαχαίρωμα σε ιδιωτικό σχολείο στη Νάντη στο Πε δε Λα Λουάρ της Γαλλίας. Ένας 15χρονος μαθητής συλλαμβάνεται. (''Daily Mirror'')

**Πολιτική και εκλογές**
*Το Παλαιστινιακό Κεντρικό Συμβούλιο αποφασίζει με ψήφους 170-1 για την καθιέρωση της θέσης του Αντιπροέδρου του Κράτους της Παλαιστίνης. (Reuters)

**Επιστήμη και τεχνολογία**
*Κινεζικό διαστημικό πρόγραμμα
**Το διαστημόπλοιο Shenzhou 20 εκτοξεύεται με επιτυχία από το Κέντρο Δορυφορικής Εκτόξευσης Ζιουκουάν, στην Κίνα, μεταφέροντας τρεις αστροναύτες σε αποστολή διάρκειας έξι μηνών για να εγκαταστήσουν προστασία από διαστημικά σκουπίδια στο διαστημικό σταθμό Τιανγκόνγκ και να πραγματοποιήσουν επιστημονικά πειράματα σχετικά με την ηλιακή και την κοσμική ακτινοβολία στα σκουλίκια πλανάρια (που χρησιμοποιούνται για δόλωμα στο ψάρεμα). (Reuters) (DW)

## 25 Απριλίου
**Πόλεμος και επιθέσεις**
*Σύγκρουση στο Κασμίρ
**Στρατιώτες των Ενόπλων Δυνάμεων της Ινδίας και των Ενόπλων Δυνάμεων του Πακιστάν ανταλλάσσουν πυροβολισμούς κατά μήκος της Γραμμής Ελέγχου εν μέσω της συνεχιζόμενης διπλωματικής κρίσης που προκλήθηκε από τρομοκρατική επίθεση στο τμήμα του Κασμίρ που διοικείται από την Ινδία. (Al Jazeera)
*Πόλεμος στη Γάζα, Ισραηλινός αποκλεισμός της Λωρίδας της Γάζας,Λιμός στη Λωρίδα της Γάζας
**Το Παγκόσμιο Επισιτιστικό Πρόγραμμα (WFP) δηλώνει ότι τα αποθέματα τροφίμων του εντός της Γάζας έχουν εξαντληθεί πλήρως λόγω του ισραηλινού αποκλεισμού της ανθρωπιστικής βοήθειας. Οι μαγειρικές εγκαταστάσεις του WFP αναμένεται να εξαντληθούν τις επόμενες ημέρες, με χιλιάδες Παλαιστινίους να αναμένεται να πεθάνουν από πείνα. Το Γραφείο Ανθρωπιστικών Υποθέσεων των Ηνωμένων Εθνών χαρακτηρίζει την κατάσταση ως "πιθανώς τη χειρότερη" από την έναρξη του πολέμου τον Οκτώβριο του 2023. (DW)

**Καταστροφές και ατυχήματα**
*Ένας άνδρας σκοτώνεται και δύο γυναίκες τραυματίζονται όταν 80χρονος οδηγός χάνει τον έλεγχο του αυτοκινήτου του και πέφτει πάνω σε πλήθος που γιόρταζε την 80ή επέτειο της απελευθέρωσης της Ιταλίας στο Λαντσιάνο της επαρχίας Κιέτι. (''Chieti Today'') (''Chicago Tribune'')
*Αεροσκάφος Viking de Havilland Canada DHC-6 Twin Otter της Βασιλική Αστυνομία της Ταϊλάνδης συντρίβεται κατά τη διάρκεια δοκιμαστικής πτήσης για εκπαίδευση αλεξιπτωτιστών κοντά στο Αεροδρόμιο Χούα Χιν στην Πρατσουάπ Κίρι Καν, στην Ταϊλάνδη, με αποτέλεσμα το θάνατο και των έξι επιβαινόντων. (''The Nation'') (AP)

**Νόμος και έγκλημα**
*Ο πρώην Πρόεδρος της Βραζιλίας Φερνάντο Κόλορ ντε Μέλο συλλαμβάνεται μετά από καταδίκη για διαφθορά από τον δικαστή του Ανωτάτου Ομοσπονδιακού Δικαστηρίου, Αλεξάντρ ντε Μοράες. (AP)

## 26 Απριλίου

**Πόλεμος και επιθέσεις**
*Η Κίνα καταλαμβάνει τον αμφισβητούμενο Ύφαλο Σάντι Κέι στα Νησιά Σπράτλι της Θάλασσας της Νότιας Κίνας. (''Financial Times'')

**Καταστροφές και δυστυχήματα**
*Τουλάχιστον 25 άτομα σκοτώνονται και πάνω από 800 τραυματίζονται σε έκρηξη στο Λιμάνι Σαχίντ Τατζάι στο Μπαντάρ Αμπάς τους Ιράν. (AP)

**Διεθνείς σχέσεις**
*Θάνατος και κηδεία του Πάπα Φραγκίσκου
**Η κηδεία του Πάπα Φραγκίσκου τελείται στην Πλατεία του Αγίου Πέτρου στο Βατικανό. Παρίστανται 400.000 άτομα, συμπεριλαμβανομένων περισσότερων από 130 αρχηγών κρατών. (ABC News) (CNN) (''The Guardian'')

**Νόμος και έγκλημα**
*Εννέα άτομα σκοτώνονται και αρκετά ακόμη τραυματίζονται, όταν ένα αυτοκίνητο πέφτει πάνω σε πλήθος κατά τη διάρκεια φιλιππινο-καναδικού φεστιβάλ στο Βανκούβερ, στη Βρετανική Κολομβία του Καναδά. (Al Jazeera)

## 27 Απριλίου
**Πόλεμος και επιθέσεις**
*Πόλεμος στη Λωρίδα της Γάζας
**Τουλάχιστον 51 Παλαιστίνιοι σκοτώνονται από ισραηλινές αεροπορικές επιδρομές σε ολόκληρη τη Λωρίδα της Γάζας το τελευταίο 24ωρο, ανεβάζοντας τον επίσημο απολογισμό των νεκρών στους 52.243 καθ’ όλη τη διάρκεια του πολέμου. (AP)
*Ρωσική εισβολή στην Ουκρανία
**Η Βόρεια Κορέα επιβεβαιώνει την ανάπτυξη στρατιωτών της στη Ρωσία, μία ημέρα μετά την επιβεβαίωση της παρουσίας Βορειοκορεατών στρατιωτών που μάχονται στο πλευρό της. (Reuters)

**Τέχνες και πολιτισμός**
*Εισαγωγή στο Rock and Roll Hall of Fame
**Το Rock and Roll Hall of Fame ανακοινώνει τους εισαχθέντες για το 2025, μεταξύ των οποίων το αγγλικό συγκρότημα Bad Company, τα αμερικανικά συγκροτήματα Outkast και Soundgarden, οι καλλιτέχνες Cyndi Lauper και Carol Kaye, και άλλοι. (NPR)

**Καταστροφές και δυστυχήματα**
*Ο αριθμός των νεκρών από τη χθεσινή έκρηξη στο Λιμάνι Σαχίντ Ρατζάι στο Μπαντάρ Αμπάς του Ιράν, ανέρχεται πλέον σε 40, ενώ οι τραυματίες αυξάνονται σε 1.205. (Iran International)

**Διεθνείς σχέσεις**
*Θάνατος και κηδεία του Πάπα Φραγκίσκου
**Ο τάφος του Πάπα Φραγκίσκου στη βασιλική Σάντα Μαρία Ματζόρε στη Ρώμη της Ιταλίας, ανοίγει για το κοινό και το Βατικανό δημοσιεύει φωτογραφίες. Περισσότερα από 13.000 άτομα εισέρχονται στη βασιλική για να αποτίσουν φόρο τιμής, ενώ αρκετές χιλιάδες περιμένουν απ’ έξω. (ABC News)

**Νόμος και έγκλημα**
*Ο αριθμός των νεκρών από τη χθεσινή επίθεση με όχημα σε φεστιβάλ δρόμου στο Βανκούβερ της Βρετανικής Κολομβίας του Καναδά, ανέρχεται σε έντεκα, με τουλάχιστον 20 ακόμη τραυματίες, καθιστώντας την ισοδύναμη με τη φονικότερη του είδους στην καναδική ιστορία, που έγινε στο Τορόντο το 2018. Η Εισαγγελία της Βρετανικής Κολομβίας απαγγέλλει στον δράστη οκτώ κατηγορίες για ανθρωποκτονία δευτέρου βαθμού, ενώ οι αρχές αποκλείουν το τρομοκρατικό κίνητρο. (CTV News) (AP)
*Τρία άτομα σκοτώνονται και δύο τραυματίζονται σε μαζική ένοπλη επίθεση έπειτα από καβγά έξω από πιτσαρία στο Μονρεάλε στην επαρχία του Παλέρμο της Ιταλίας. (PalermoToday)

## 28 Απριλίου
**Πόλεμος και επιθέσεις**
*Διένεξη στο Κασμίρ
**Ο υπουργός Άμυνας του Πακιστάν Χαουάτζα Ασίφ, δηλώνει ότι μια στρατιωτική εισβολή από την Ινδία είναι επικείμενη. (Reuters)
*Κρίση στην Ερυθρά Θάλασσα
**Το Κίνημα των Χούθι ισχυρίζεται ότι τουλάχιστον 68 άνθρωποι σκοτώθηκαν και 47 τραυματίστηκαν σε αεροπορική επιδρομή των ΗΠΑ σε φυλακή που κρατούσε Αφρικανούς μετανάστες στην επαρχία Σααντά της Υεμένης. (AP)
*Ρωσική εισβολή στην Ουκρανία
**Ο πρόεδρος της Ρωσίας Βλαντίμιρ Πούτιν ανακοινώνει τριήμερη κατάπαυση του πυρός στην Ουκρανία από 8 έως 10 Μαΐου για τον εορτασμό της Ημέρας της Νίκης του Β' Παγκοσμίου Πολέμου. (CTV News)

**Επιχειρήσεις και οικονομία**
*Διακοπή ρεύματος στην Ευρώπη 2025
** Γενικευμένη διακοπή ρεύματος αναφέρεται στην Ισπανία, την Πορτογαλία, την Ανδόρα και τμήματα της Γαλλίας, προκαλώντας διακοπές λειτουργίας σε αεροδρόμια, μέσα μαζικής μεταφοράς και πολλά νοσοκομεία. (''La Vanguardia'') (''El Mundo'') (''El Confidencial'')
**Η κυβέρνηση της Ισπανίας κηρύσσει εθνική κατάσταση έκτακτης ανάγκης και αναπτύσσει πάνω από 30.000 αστυνομικούς για τη διατήρηση της τάξης. Ο πρωθυπουργός της Πορτογαλίας Λουίς Μοντενέγκρο αποκλείει το ενδεχόμενο κυβερνοεπίθεσης ως αιτία της διακοπής. (Reuters)

**Καταστροφές και δυστυχήματα**
*Τέσσερις μαθήτριες, ηλικίας 4 έως 18 ετών, σκοτώνονται και άλλες έξι τραυματίζονται όταν αυτοκίνητο πέφτει πάνω στον τοίχο παιδικού σταθμού στο Τσάθαμ του Ιλινόις, Ηνωμένες Πολιτείες. Ο οδηγός δεν τραυματίστηκε αλλά μεταφέρθηκε στο νοσοκομείο για αξιολόγηση. (''The Independent'')

**Νόμος και έγκλημα**
*Έξι άτομα τραυματίζονται σε μαζική επίθεση με μαχαίρι σε λύκειο στην Τσιονγκγιού της Νότιας Κορέας. Ο δράστης, μαθητής, συνελήφθη. (''The Korea Herald'')

**Πολιτική και εκλογές**
*Καναδικές ομοσπονδιακές εκλογές 2025
**Οι ψηφοφόροι στον Καναδά προσέρχονται στις κάλπες για να εκλέξουν τους 343 βουλευτές της Βουλής των Κοινοτήτων για την 45η Βουλή. (BBC)
**Το Φιλελεύθερο Κόμμα υπό την ηγεσία του Μαρκ Κάρνεϊ προβλέπεται να σχηματίσει κυβέρνηση για τέταρτη συνεχόμενη θητεία, με τον ίδιο να παραμένει πρωθυπουργός του Καναδά. (''The Globe and Mail'')
**Ο ηγέτης του Συντηρητικού Κόμματος Πιερ Πουαλιέβρ και ο ηγέτης του Νέου Δημοκρατικού Κόμματος Τζαγκμίτ Σινγκ χάνουν τις έδρες τους, με το ΝΔΚ να χάνει και το καθεστώς επίσημου κόμματος στη Βουλή. Αμφότεροι παραχωρούν ομιλίες παραδοχής της ήττας, με τον Σινγκ να ανακοινώνει την πρόθεσή του να παραιτηθεί από την ηγεσία του κόμματος. (CTV News)
*Παπικό Κονκλάβιο 2025
**Το Βατικανό ανακοινώνει ότι το παπικό κονκλάβιο του 2025 θα ξεκινήσει στις 7 Μαΐου στην Καπέλα Σιξτίνα για την εκλογή του διαδόχου του Πάπα Φραγκίσκου μετά τον θάνατό του στις 21 Απριλίου. (NPR) (''Vatican News'')
*Γενικές εκλογές στο Τρινιντάντ και Τομπάγκο 2025
**Οι ψηφοφόροι στο Τρινιντάντ και Τομπάγκο προσέρχονται στις κάλπες για να εκλέξουν τα 41 μέλη της Βουλής των Αντιπροσώπων. (Radio Jamaica News)
**Το αντιπολιτευόμενο Ενωμένο Εθνικό Κογκρέσο, υπό την ηγεσία της Κάμλα Περσάντ-Μπισεσάρ, κερδίζει την πλειοψηφία των εδρών. (''The Gleaner'')

## 29 Απριλίου
**Πόλεμος και επιθέσεις**
*Διένεξη στο Κασμίρ
**Ο υπουργός Πληροφοριών του Πακιστάν Αταουλάχ Ταράρ, δηλώνει ότι η Ινδία σκοπεύει να εξαπολύσει στρατιωτικό πλήγμα στο Πακιστάν μέσα στις επόμενες 24 έως 36 ώρες. (Reuters)

**Επιχειρήσεις και οικονομία**
*Διακοπή ρεύματος στην Ευρώπη 2025
**Τουλάχιστον πέντε θάνατοι καταγράφονται στην Ισπανία ως συνέπεια της διακοπής ρεύματος που έπληξε την Ιβηρική Χερσόνησο την προηγούμενη ημέρα. (ABC.es)

**Καταστροφές και δυστυχήματα**
*Είκοσι δύο άτομα σκοτώνονται και τρία τραυματίζονται όταν ξεσπά πυρκαγιά σε εστιατόριο στην Λιαογιάνγκ της Λιαονίνγκ της Κίνας. (CNA)
*Δεκαπέντε άνθρωποι, μεταξύ αυτών δύο παιδιά, σκοτώνονται και άλλοι δεκατρείς τραυματίζονται σε πυρκαγιά σε ξενοδοχείο στην Καλκούτα της Δυτικής Βεγγάλης, στην Ινδία. (Business Standard) (The Telegraph)

**Νόμος και έγκλημα**
*Τρία άτομα σκοτώνονται σε ένοπλη επίθεση σε κομμωτήριο στην Ουψάλα της Σουηδίας, με τον δράστη να διαφεύγει. (BBC News)

**Πολιτική και εκλογές**
*Ο πρόεδρος της Ρωσίας Βλαντίμιρ Πούτιν υπογράφει διάταγμα με το οποίο αποκαθίσταται το όνομα "Στάλινγκραντ" στο αεροδρόμιο του Βόλγκογκραντ. (Reuters)

## 30 Απριλίου
**Πόλεμος και επιθέσεις**
*Σύγκρουση στην Κολομβία:
**Η κυβέρνηση της Κολομβίας ανακοινώνει ότι δεκαπέντε αστυνομικοί και δώδεκα στρατιώτες σκοτώθηκαν τις τελευταίες δύο εβδομάδες σε στοχευμένες επιθέσεις από το καρτέλ Gulf Clan και άλλες ένοπλες ομάδες.(BBC News)

**Νόμος και έγκλημα**
*Ο Πίτερ Νουατσούκου, σύζυγος της Νιγηριανής τραγουδίστριας γκόσπελ Οσινάτσι Νουατσούκου, καταδικάζεται σε θάνατο δια απαγχονισμού σε σχέση με τον θάνατό της πριν από τρία χρόνια. (BBC News)

04